༈ རྗེ་དེ་ཉིད་ལ་བསྟོད་པ།
ཀྱེ་ཧོ། ངོ་མཚར་སྤྲུལ་པའི་ཡ་མཚན་ཀུན་བསྡུས་ནས། །བཀོད་ལེགས་མཛེས་སྡུག་
བརྗིད་པའི་ཁྲི་སྟེངས་སུ། །འོད་འབར་ཉི་ཟླའི་ཞབས་རྟེན་ཉམས་དགའ་བར། །བརྩེ་ཆེན་བླ་མ་
185

ལྔ་རིག་དཔེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ། ༼མ༽
རིགས་རྣམས་ཀུན་གྱི་བདག །གསོལ་བ་འདེབས་སོ་བདག་རྒྱུད་བྱིན་གྱིས་རློབས། །རྡོ་རྗེ་རྣམ་
གསུམ་ཁྱོད་ཀྱི་སྐུ་གསུང་ཐུགས། །རྒྱལ་བ་རིགས་ལྔ་ཁྱོད་ཀྱི་ཕུང་པོ་ལྔ། །ཡུམ་ཆེན་རྣམ་བཞི་
ཁྱོད་ཀྱི་འབྱུང་བ་བཞི། །དངོས་ཀུན་བྱིན་རློབ་ངེས་པར་འཁོར་ལོའི་མགོན། །གསོལ་བ་འདེབས་
སོ་བདག་རྒྱུད་བྱིན་གྱིས་རློབས། །ཁྲོ་ཆེན་རྣམ་བཅུ་ཁྱོད་ཀྱི་ཚིགས་ཆེན་བཅུ། །རྒྱལ་སྲས་རྣམ་
བརྒྱད་ནང་གི་སྐྱེ་མཆེད་དུ། །རིམ་པར་སྤྲུལ་ནས་ཡུལ་ལ་ལོངས་སྤྱོད་ཅིང་། །མ་ལུས་བགེགས་
དཔུང་འཇོམས་མཛད་འཁོར་ལོའི་མགོན། །གསོལ་བ་འདེབས་སོ་བདག་རྒྱུད་བྱིན་གྱིས་རློབས། །
རང་བཞིན་ལྷུན་གྲུབ་བཅོས་མིན་ཕོ་བྲང་དུ། །མ་ལུས་རིགས་ཀྱི་བདག་པོའི་སྐུར་འཁྲུངས་ནས། །
སྣོད་བཅུད་མ་ལུས་རིགས་བརྒྱའི་རྣམ་རོལ་དུ། །ངེས་པར་གཟིགས་ནས་རིགས་པར་སྟོན་མཛད་
པ། །གསོལ་བ་འདེབས་སོ་བདག་རྒྱུད་བྱིན་གྱིས་རློབས། །ཀུན་རྫོབ་སྒྱུ་མ་འདི་ཀུན་གཟུགས་ཀྱི་
སྐུ། །དོན་དམ་སྤྲོས་པའི་མཐའ་བྲལ་ཆོས་ཀྱི་སྐུ། །བདེན་གཉིས་ཟུང་འཇུག་སྐུ་གཉིས་དབྱེར་
མེད་དུ། །སྟོན་མཛད་ཕྲིན་ལས་དབང་པོ་ཆོས་ཀྱི་རྗེ། །གསོལ་བ་འདེབས་སོ་བདག་རྒྱུད་བྱིན་
གྱིས་རློབས། །འགྲོ་ཀུན་ཕར་ཕྱིན་ཐེག་པས་རྒྱུད་སྦྱངས་ནས། །ཟག་མེད་དགའ་བཞིའི་ལམ་
གྱིས་གྲོལ་མཛད་པ། །ཕྲིན་ལས་བཟང་པོ་རྗེ་བཙུན་བླ་མ་ཉིད། །ངེས་པར་བཞད་པའི་རྡོ་རྗེར་
མཐོང་གྱུར་ནས། །གསོལ་བ་འདེབས་སོ་བདག་རྒྱུད་བྱིན་གྱིས་རློབས། །བརྩེ་ཆེན་བླ་མའི་སྐུ་
གསུང་ཐུགས་གསུམ་དང༌། །མར་གྱུར་འགྲོ་བའི་ལུས་ངག་ཡིད་གསུམ་པོ། །གཉིས་མེད་ཡེ་ཤེས་
རང་རིག་བདེ་ཆེན་དུ། །རོ་གཅིག་ངང་ནས་རྩེ་གཅིག་གུས་པ་ཡིས། །གསོལ་བ་འདེབས་སོ་
བདག་རྒྱུད་བྱིན་གྱིས་རློབས། །དེ་ལྟར་གསོལ་བ་བཏབ་པའི་ལེགས་བྱས་ཀྱིས། །ཕྱི་ནང་ཉེར་
འཚེ་མ་ལུས་ཞི་བ་དང༌། །མཆོག་དང་ཐུན་མོང་དངོས་གྲུབ་ཀུན་ཐོབ་ནས། །གཡོ་མེད་ཕྱག་རྒྱ་
ཆེན་པོའི་རྣམ་རོལ་གྱིས། །འགྲོ་ཀུན་སྨིན་གྲོལ་བྱེད་པར་བྱིན་གྱིས་རློབས། །ཅེས་བྱ་བ་ནི་རྗེ་
བཙུན་བླ་མ་ལ་གསོལ་བ་འདེབས་བྱེད། ཐུན་མོང་མ་ཡིན་པའི་རྣལ་འབྱོར་བྱིན་རླབས་ཉེར་
འཇུག་ཅེས་པ་ཡིན་ནོ།། །།མངྒལཾ༎
186

རྗེ་རོང་ཆེན་ལ་བསྟོད་པ་སོགས་བསྟོད་པའི་ཚོགས།